CELEX: 32002D0371
Language: lt
Date: 1021420800000
Title: 2002 m. gegužės 15 d. Komisijos sprendimas, nustatantis Bendrijos ekologinio ženklo suteikimo ekologinius kriterijus tekstilės gaminiams ir iš dalies pakeičiantis Sprendimą 1999/178/EB (pranešta dokumentu Nr. C(2002) 1844)Tekstas svarbus EEE.

Svarbus teisinis pranešimas

|

32002D0371

2002 m. gegužės 15 d. Komisijos sprendimas, nustatantis Bendrijos ekologinio ženklo suteikimo ekologinius kriterijus tekstilės gaminiams ir iš dalies pakeičiantis Sprendimą 1999/178/EB (pranešta dokumentu Nr. C(2002) 1844)Tekstas svarbus EEE.  

Oficialusis leidinys L 133 , 18/05/2002 p. 0029 - 0041 CS.ES skyrius 15 tomas 07 p. 66  - 78 ET.ES skyrius 15 tomas 07 p. 66  - 78 HU.ES skyrius 15 tomas 07 p. 66  - 78 LT.ES skyrius 15 tomas 07 p. 66  - 78 LV.ES skyrius 15 tomas 07 p. 66  - 78 MT.ES skyrius 15 tomas 07 p. 66  - 78 PL.ES skyrius 15 tomas 07 p. 66  - 78 SK.ES skyrius 15 tomas 07 p. 66  - 78 SL.ES skyrius 15 tomas 07 p. 66  - 78

		Komisijos sprendimas2002 m. gegužės 15 d.nustatantis Bendrijos ekologinio ženklo suteikimo ekologinius kriterijus tekstilės gaminiams ir iš dalies pakeičiantis Sprendimą 1999/178/EB(pranešta dokumentu Nr. C(2002) 1844)(tekstas svarbus EEE)(2002/371/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 4 straipsnį ir 6 straipsnio 1 dalį,kadangi:(1) Pagal Reglamentą (EB) Nr. 1980/2000 Bendrijos ekologinis ženklas gali būti suteikiamas gaminiui, pasižyminčiam savybėmis, kurios jam leidžia iš esmės prisidėti prie pagrindinių aplinkosaugos aspektų gerinimo.(2) Reglamente (EB) Nr. 1980/2000 numatyta, kad reikia nustatyti specialiuosius ekologinio ženklo kriterijus pagal gaminių grupes.(3) Jame taip pat numatyta, kad tinkamu laiku iki kiekvienai gaminių grupei nustatyto kriterijų galiojimo laikotarpio pabaigos turi būti iš naujo apsvarstyti ekologinio ženklo kriterijai ir su jais susiję įvertinimo bei patikros reikalavimai. Apsvarsčius turi būti pasiūlyta juos pratęsti, panaikinti arba pakeisti.(4) Yra tikslinga pakeisti ekologinius kriterijus, kurie buvo nustatyti 1999 m. vasario 17 d. Komisijos sprendimu 1999/178/EB, nustatančiu Bendrijos ekologinio ženklo suteikimo ekologinius kriterijus tekstilės gaminiams [2], siekiant atspindėti rinkos vystymąsi. Kartu reikia iš dalies pakeisti minėtojo sprendimo galiojimo laikotarpį, kuris buvo pratęstas Komisijos sprendimu 2001/831/EB [3].(5) Reikia priimti naują Komisijos sprendimą, nustatantį specialiuosius ekologinius kriterijus šiai gaminių grupei, kurie galios penkerius metus.(6) Tikslinga, kad ribotą laikotarpį, bet ne ilgiau kaip 12 mėnesių, šiuo sprendimu nustatyti naujieji kriterijai ir Sprendimu 1999/178/EB nustatyti kriterijai galiotų vienu metu, kad bendrovės, kurioms buvo suteiktas ekologinis ženklas arba kurios pateikė prašymą suteikti ekologinį ženklą jų gaminiams iki šio sprendimo taikymo dienos, turėtų pakankamai laiko suderinti tuos gaminius, kad jie atitiktų naujuosius kriterijus.(7) Šiame sprendime numatytos priemonės yra pagrįstos Reglamento (EB) Nr. 1980/2000 13 straipsniu įkurtos Europos Sąjungos ekologinio ženklinimo valdybos parengtu kriterijų projektu.(8) Šiame sprendime numatytos priemonės atitinka Reglamento (EB) Nr. 1980/2000 17 straipsniu įkurto komiteto nuomonę,PRIĖMĖ ŠĮ SPRENDIMĄ:1 straipsnisKad tekstilės gaminiams pagal Reglamentą (EB) Nr. 1980/2000 būtų suteiktas Bendrijos ekologinis ženklas, jie turi priklausyti gaminių grupei "tekstilės gaminiai", kaip apibrėžta 2 straipsnyje, ir turi atitikti šio sprendimo priede nustatytus ekologinius kriterijus.2 straipsnisGaminių grupę "tekstilės gaminiai" sudaro:tekstilės drabužiai ir priedai: drabužiai ir priedai (pavyzdžiui, nosinės, kaklaskarės, rankinės, pirkinių maišeliai, kuprinės, diržai ir pan.), kurių ne mažiau kaip 90 % masės sudaro tekstilės pluoštai;interjero tekstilės gaminiai: patalpose naudoti skirti tekstilės gaminiai, kurių ne mažiau kaip 90 % masės sudaro tekstilės pluoštai, išskyrus sienų ir grindų dangą;pluoštai, verpalai ir audiniai: skirti naudoti tekstilės drabužiams ir priedams arba interjero tekstilės gaminiams.Apskaičiuojant tekstilės pluoštų dalį procentais tekstilės drabužiuose ir prieduose bei interjero tekstilės gaminiuose: nereikia atsižvelgti į pūkus, plunksnas, membranas ir dangas.3 straipsnisAdministravimo tikslais gaminių grupei "tekstilės gaminiai" priskiriamas grupės kodas "016".4 straipsnisSprendimo 1999/178/EB 3 straipsnis pakeičiamas taip:"Gaminių grupės apibrėžimas ir gaminių grupei taikomi ekologiniai kriterijai galioja iki 2003 m. gegužės 31 d."5 straipsnisŠis sprendimas taikomas nuo 2002 m. birželio 1 d. iki 2007 m. gegužės 31 d.Gaminių, kurie priklauso gaminių grupei "tekstilės gaminiai" ir kuriems iki 2002 m. birželio 1 d. buvo suteiktas ekologinis ženklas, gamintojai gali šį ženklą naudoti iki 2003 m. gegužės 31 d.Gaminių, kurie priklauso gaminių grupei "tekstilės gaminiai", gamintojams, kurie iki 2002 m. birželio 1 d. pateikė paraiškas dėl ekologinio ženklo suteikimo, ekologinis ženklas iki 2003 m. gegužės 31 d. gali būti suteikiamas Sprendimu 1999/178/EB nustatytomis sąlygomis.Nuo 2002 m. birželio 1 d. naujos paraiškos dėl ekologinio ženklo suteikimo gaminių grupei "tekstilės gaminiai" atitinka šiame sprendime nustatytus kriterijus.6 straipsnisŠis sprendimas skirtas valstybėms narėms.Priimta Briuselyje, 2002 m. gegužės 15 d.Komisijos varduMargot WallströmKomisijos narė[1] OL L 237, 2000 9 21, p. 1.[2] OL L 57, 1999 3 5, p. 21.[3] OL L 31, 2001 11 28, p. 29.--------------------------------------------------PRIEDASBENDROSIOS NUOSTATOSKriterijų tikslaiŠių kriterijų tikslas yra visų pirma mažinti su pagrindiniais tekstilės gamybos sistemos procesais, įskaitant su pluošto gamyba, verpimu, audimu, mezgimu, balinimu, dažymu ir apdaila, susijusią vandens taršą.Kriterijai yra nustatyti tokiu lygiu, kuris skatina tekstilės gaminių, turinčių mažesnį poveikį aplinkai, ženklinimą.Įvertinimo ir patikros reikalavimaiPrie kiekvieno kriterijaus yra nurodomi konkretūs įvertinimo ir patikros reikalavimai.Jeigu pareiškėjas turi pateikti deklaracijas, dokumentus, analizės bandymų protokolus arba kitus įrodymus, patvirtinančius atitiktį kriterijams, manoma, kad juos gali parengti atitinkamai pareiškėjas ir (arba) jo tiekėjas (-ai) ir (arba) jų tiekėjas (-ai) ir t. t.Tam tikrais atvejais galima naudoti kitus ne tik kiekvienam kriterijui nurodytus bandymo metodus, jei jų ekvivalentiškumą patvirtino paraišką vertinantis kompetentingas organas.Funkcinis vienetas, su kuriuo turi būti susijusios sąnaudos ir išeiga, yra 1 kg tekstilės gaminio įprastomis sąlygomis (santykinis drėgnis — 65 % 2 % ir 2 °C; temperatūra — 20 °C šios standartinės sąlygos apibrėžtos ISO 139 Tekstilės gaminiai — standartinės kondicionavimo ir bandymų sąlygos).Tam tikrais atvejais kompetentingi organai gali pareikalauti patvirtinančių dokumentų ir gali atlikti nepriklausomą patikrą.Kompetentingiems organams, vertinantiems paraiškas ir atliekantiems atitikties kriterijams monitoringą, rekomenduojama atsižvelgti į pripažintų aplinkosaugos valdymo sistemų, pavyzdžiui, AVAS arba ISO 14001, įgyvendinimą (pastaba: nebūtina įgyvendinti šias valdymo sistemas).KRITERIJAIKriterijai yra padalyti į tris pagrindines kategorijas, susijusias su tekstilės pluoštais, procesais ir chemikalais bei tinkamumu naudoti.TEKSTILĖS PLUOŠTO KRITERIJAIŠiame skirsnyje pateikti pluošto kriterijai yra nustatyti akrilo, medvilnės ir kitiems natūraliems celiuliozės sėkliniams pluoštams, elastano, linų ir kitiems karnienos pluoštams, neskalbtai vilnai ir kietiems keratininiams pluoštams, dirbtiniam celiuliozės pluoštui, poliamidui, poliesteriui ir polipropilenui. Taip pat leistini kitokie pluoštai, kuriems nenustatyti atitinkami kriterijai, išskyrus mineralinį pluoštą, stiklo pluoštą, metalinį pluoštą, anglinį pluoštą ir kitus neorganinius pluoštus.Pluošto rūšys gali neatitikti šiame skirsnyje nustatytų kriterijų, jeigu šis pluoštas sudaro mažiau kaip 5 % visos tekstilės pluošto masės tame gaminyje. Šios pluošto rūšys gali neatitikti minėtų reikalavimų, jeigu pluoštas yra iš perdirbtos medžiagos. Tokiomis sąlygomis perdirbtas pluoštas yra apibrėžiamas kaip pluoštas, pagamintas tik iš tekstilės atraižų ir drabužių gamybos ar vartotojų sudėvėtų drabužių atliekų (tekstilės gaminiai ar kita). Nepaisant to, ne mažiau kaip 85 % produkto masės sudarantys pluoštai turi atitikti tam tikrus, jeigu tokie yra, konkrečiam pluoštui nustatytus kriterijus arba tai turi būti perdirbtas pluoštas.Įvertinimas ir patikra:pareiškėjas turi pateikti išsamią informaciją apie tekstilės gaminio sudėtį.1. Akrilasa) Iš pluošto gamyklos išgabenamame žaliavos pluošte akrilnitrilo likutis turi būti mažesnis kaip 1,5 mg/kg.Įvertinimas ir patikra:pareiškėjas turi pateikti bandymo, kuris buvo atliktas taikant nurodytą metodą, protokolą: ekstrahavimas verdančiu vandeniu ir kiekio nustatymas kapiliarine dujų ir skysčių chromatografija.b) Į atmosferą išmetamo akrilnitrilo kiekis (polimerizacijos metu ir iki tirpalo paruošimo verpimui), išreikštas metiniu vidurkiu, turi būti mažesnis kaip 1 g/kg pagaminto pluošto.Įvertinimas ir patikra:pareiškėjas turi pateikti išsamius dokumentus ir (arba) bandymo protokolus, įrodančius atitiktį šiam kriterijui, kartu su atitikties deklaracija.2. Medvilnės ir kiti natūralūs celiuliozės sėkliniai pluoštai (įskaitant kapoką)Medvilnės ir kituose natūraliuose celiuliozės sėkliniuose pluoštuose (toliau — medvilnė) turi būti ne daugiau kaip 0,05 ppm (jeigu metodo jautris tai leidžia) kiekvienos šių medžiagų: aldrino, kaptafolio, chlordano, DDT, dieldrino, endrino, heptachloro, heksachlorbenzeno, heksachlorcikloheksano (bendras izomerų skaičius), 2,4,5-T, chlordimeformo, chlorbenzilato, dinosebo ir jo druskų, monokrotofoso, pentachlorfenolio, toksapeno, metamidofoso, matilparationo, parationo, fosfamidono.Šis reikalavimas netaikomas, jeigu daugiau kaip 50 % medvilnės kiekio sudaro ekologiškai išauginta medvilnė arba pereinamoji medvilnė, t. y. kai nepriklausoma organizacija patvirtino, kad ji pagaminta pagal 1991 m. birželio 24 d. Tarybos reglamente (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] nustatytus gamybos ir tikrinimo reikalavimus.Šis reikalavimas netaikomas, jeigu gali būti pateiktas dokumentinis įrodymas, kuriame nurodoma ūkininkų, išauginusių ne mažiau kaip 75 % galutiniame produkte sunaudojamos medvilnės, tapatybė, kartu pateikiant šių ūkininkų deklaracijas, kad laukai arba minėtos rūšies medvilnę auginantys augalai arba pati medvilnė nebuvo apdoroti pirmiau minėtomis medžiagomis.Jeigu 100 % medvilnės yra pagaminta ekologiškai, t. y. nepriklausoma organizacija patvirtino, kad ji buvo pagaminta pagal Reglamente (EEB) Nr. 2092/91 nustatytus gamybos ir tikrinimų reikalavimus, pareiškėjas greta ekologinio ženklo gali užrašyti "ekologinė medvilnė".Pareiškėjas pateikia ekologinio sertifikavimo įrodymų arba dokumentų, kad ūkininkai nenaudojo tam tikrų medžiagų, arba bandymo, kuris buvo atliktas taikant nurodytą metodą, protokolą: tam tikrais atvejais US EPA 8081 A (organiniai chloro pesticidai ekstrahuojant ultragarsu arba Soxhlet ekstrahavimas bei nepoliariniai tirpikliai (izo-oktanas arba heksanas)), 8151 A (chlorinti herbicidai, naudojant metanolį), 8141 A (organiniai fosforo junginiai) arba 8270 C (pusiau lakūs organiniai junginiai).3. Elastanasa) Negalima naudoti organoalavo junginių.Įvertinimas ir patikra:pareiškėjas turi pateikti deklaraciją dėl junginių nenaudojimo.b) Polimerizacijos ir verpimo metu į atmosferą išmestų aromatinių diizocianatų kiekis, išreikštas metiniu vidurkiu, turi būti mažesnis kaip 5 mg/kg pagaminto pluošto.Įvertinimas ir patikra:pareiškėjas turi pateikti išsamius dokumentus ir (arba) bandymo protokolus, patvirtinančius atitiktį šiam kriterijui, kartu su atitikties deklaracija.4. Linai ir kiti plaušiniai pluoštai (įskaitant kanapes, džiutą, ramę)Linai ir kiti plaušiniai pluoštai neturi būti gaunami juos mirkant vandenyje, nebent po mirkymo vandenyje nuotekos yra taip apdorojamos, kad ChDS (cheminio deguonies suvartojimo) arba BOA (bendros organinės anglies) kiekis sumažėja ne mažiau kaip 75 % kanapių pluoštui ir ne mažiau kaip 95 % linų ir kitiems plaušiniams pluoštams.Įvertinimas ir patikra:jeigu pluoštas mirkomas vandenyje, pareiškėjas naudoja nurodytą bandymo metodą ir pateikia jo protokolą: ISO 6060 (ChDS).5. Neplautos vilnos ir kitokie keratino pluoštai (įskaitant avių, kupranugarių, alpakų, ožkų vilnas)a) Bendras išvardytųjų medžiagų kiekis neturi viršyti 0,5 ppm: γ-heksachlorcikloheksano (lindano), α-heksachlorcikloheksano, β-heksachlorcikloheksano, δ- heksachlorcikloheksano, aldrino, dieldrino, endrino, p, p'-DDT, p, p'-DDD.b) Bendras išvardytųjų medžiagų kiekis neturi viršyti 2 ppm: diazinono, propetamfoso, chlorfenvinfoso, dichlorfentiono, chlorpirifoso, fenchlorfoso.c) Bendras išvardytųjų medžiagų kiekis neturi viršyti 0,5 ppm: cipermetrino, deltametrino, fenvalerato, cihalotrino, flumetrino.d) Bendras išvardytųjų medžiagų kiekis neturi viršyti 2 ppm: diflubenzurono, triflumurono.Šie reikalavimai (išdėstyti a, b, c ir d punktuose bei taikytini atskirai) netaikomi, jeigu gali būti pateiktas dokumentinis įrodymas, kuriame nurodoma ūkininkų, pagaminančių ne mažiau kaip 75 % minėtosios vilnos ar keratininio pluošto, tapatybė, kartu pateikiant šių ūkininkų deklaracijas, kad išvardytosios medžiagos nebuvo naudotos nei laukuose, nei šeriant gyvulius.a, b, c ir d punktų įvertinimas ir patikra:pareiškėjas pateikia išvardytus dokumentus arba bandymo, kuris buvo atliktas taikant nurodytą metodą, protokolą: IWTO projektinis bandymo metodas 59.e) Išleidžiant į kanalizaciją plovimo nuotekas, į kanalizaciją išleidžiamas ChDS kiekis neturi viršyti 60 g/kg neplautos vilnos, o nuotekos už gamyklos ribų turi būti išvalomos taip, kad ChDS kiekis, išreikštas metiniu vidurkiu, būtų sumažintas dar bent 75 %.Gamykloje išvalomose ir į paviršinius vandenis išleidžiamose nuotekose, į paviršinius vandenis išleidžiamo ChDS kiekis neturi viršyti 5 g/kg neplautos vilnos. Į paviršinius vandenis išleidžiamų nuotekų pH turi būti nuo 6 iki 9 (išskyrus atvejus, kai vandenų, į kuriuos išleidžiama, pH yra už šio intervalo ribų), o temperatūra turi būti žemesnė kaip 40 °C (išskyrus atvejus, kai priimančiųjų vandenų temperatūra yra aukštesnė).Įvertinimas ir patikra:pareiškėjas pateikia atitinkamus duomenis ir bandymo, kuris buvo atliktas taikant nurodytą metodą, protokolą: ISO 6060.6. Dirbtiniai celiuliozės pluoštai (įskaitant viskozę, lajocelį, acetatą, dirbtinį šilką, triacetatą)a) Pluošte esančių AHJ (adsorbuojamų halogenorganinių junginių) koncentracija neturi viršyti 250 ppm.Įvertinimas ir patikra:pareiškėjas pateikia bandymo, kuris buvo atliktas taikant nurodytą metodą, protokolą: ISO 11480.97 (kontroliuojamas degimas ir mikrokulonometrija).b) Viskozės pluošto gamybos metu į atmosferą išmetamuose sieros junginiuose esantis sieros kiekis, išreikštas metiniu vidurkiu, neturi viršyti 120 g/kg pagaminto gijinio pluošto ir 30 g/kg pagaminto štapelio pluošto. Jeigu gamykloje gaminamos abi šio pluošto rūšys, visos išleidžiamos nuotekos neturi viršyti atitinkamo svertinio vidurkio.Įvertinimas ir patikra:pareiškėjas pateikia išsamius dokumentus ir (arba) bandymo protokolus, patvirtinančius atitiktį šiam kriterijui, kartu su atitikties deklaracija.c) Viskozės pluoštui nustatytas iš gamybos vietos į vandenį išleidžiamo cinko kiekis, išreikštas metiniu vidurkiu, neturi viršyti 0,3 g/kg.Įvertinimas ir patikra:pareiškėjas pateikia išsamius dokumentus ir (arba) bandymo protokolus, patvirtinančius atitiktį šiam kriterijui, kartu su atitikties deklaracija.d) Dirbtinio šilko pluoštui nustatytas iš gamyklos išleidžiamose nuotekose esančio vario kiekis, išreikštas metiniu vidurkiu, neturi viršyti 0,1 ppm.Įvertinimas ir patikra:pareiškėjas pateikia išsamius dokumentus ir (arba) bandymo protokolus, patvirtinančius atitiktį šiam kriterijui, kartu su atitikties deklaracija.7. PoliamidasMonomerų gamybos metu į atmosferą išmetamo N2O kiekis, išreikštas metiniu vidurkiu, neturi viršyti 10 g/kg pagaminto poliamido 6 pluošto ir 50 g/kg pagaminto poliamido 6,6.Įvertinimas ir patikra:pareiškėjas pateikia išsamius dokumentus ir (arba) bandymo protokolus, patvirtinančius atitiktį šiam kriterijui, kartu su atitikties deklaracija.8. Poliesterisa) Poliesterio pluošte esančio stibio kiekis neturi viršyti 260 ppm. Jei stibis nenaudojamas, prie ekologinio ženklo pareiškėjas gali nurodyti "be stibio" (arba atitinkamą tekstą).Įvertinimas ir patikra:pareiškėjas pateikia deklaraciją apie medžiagos nenaudojimą arba bandymo, kuris buvo atliktas taikant nurodytą metodą, protokolą: tiesioginis nustatymas atominės absorbcijos spektrometrijos būdu. Bandymas atliekamas su žaliaviniu pluoštu iki jo plovimo.b) Poliesterio polimerizacijos metu į atmosferą išmetamų LOJ (lakiųjų organinių junginių) kiekis, išreikštas metiniu vidurkiu, neturi viršyti 1,2 g/kg pagamintos poliesterio dervos. (LOJ — bet koks organinis junginys, kurio garų slėgis lygus 0,01 kPa arba didesnis, kai temperatūra lygi 293,15 K, arba kurio atitinkamas lakumas priklauso nuo tam tikrų naudojimo sąlygų).Įvertinimas ir patikra:pareiškėjas pateikia išsamius dokumentus ir (arba) bandymo protokolus, patvirtinančius atitiktį šiam kriterijui, kartu su atitikties deklaracija.9. PolipropilenasNeturi būti naudojama pigmentų, kurių pagrindinė sudedamoji dalis yra švinas.Įvertinimas ir patikra:pareiškėjas pateikia deklaraciją dėl pigmentų nenaudojimo.TECHNOLOGINIŲ PROCESŲ IR CHEMIKALŲ KRITERIJAITAM TIKRAIS ATVEJAIS šiame skirsnyje nustatyti kriterijai taikomi visiems gaminio gamyboms etapams, taip pat ir pluošto gamybai. Nepaisant to, pripažįstama, kad perdirbtame pluošte gali būti šių kriterijų neatitinkančių dažiklių ar kitokių medžiagų, bet tik tais atvejais, kai jie buvo naudoti neperdirbtame pluošte.10. Pluoštų ir verpalų pagalbinės ir apdailos medžiagosa) Dydis: ne mažiau kaip 95 % (sausos masės) bet kurio verpalams naudojamų glito preparato sudedamųjų medžiagų turi būti gerai biologiškai skaidomos ar pašalinamos nuotekų valymo įrenginiuose arba turi būti perdirbamos.Įvertinimas ir patikra:šiuo atveju medžiaga laikoma pakankamai gerai "biologiškai skaidoma arba pašalinama":- jeigu, išbandžius vienu iš metodų: OECD 301 A, OECD 301 E, ISO 7827, OECD 302 A, ISO 9887, OECD 302 B arba ISO 9888, per 28 dienas suskyla ne mažiau kaip 70 %,- jeigu, išbandžius vienu iš metodų: OECD 301 B, ISO 9439, OECD 301 C, OECD 302 C, OECD 301 D, ISO 10707, OECD 301 F, ISO 9408, ISO 10708 arba ISO 14593, per 28 dienas suskyla ne mažiau kaip 60 %,- jeigu, išbandžius metodu OECD 303 arba ISO 11733, per 28 dienas suskyla ne mažiau kaip 80 %,- jeigu medžiagoms, kurioms šie bandymų metodai netaikytini, pateikiami lygiaverčio biologiško skaidymo arba pašalinimo įrodymai.Pareiškėjas pateikia atitinkamus dokumentus, saugos duomenų lapus, bandymo protokolus ir (arba) deklaraciją, nurodydamas minėtuosius bandymo metodus ir jų rezultatus ir įrodydamas visų naudotų glito preparatų atitiktį šiam kriterijui.b) Verpimo tirpalų priedai, verpimo priedai ir paruošimo medžiagos pirminiam verpimui (įskaitant karšimo alyvas, verpimo apdailos medžiagas ir tepalus): ne mažiau kaip 90 % (sausos masės) sudedamųjų medžiagų turi būti gerai biologiškai skaidomos ar pašalinamos nuotekų valymo įrenginiuose.Šis reikalavimas netaikomas antrojo verpimo paruošiamosioms medžiagoms (verpimo tepalams, kondicionavimo priemonėms), kūginių ričių alyvoms, apmetimo ir sukimo alyvoms, vaškams, mezgimo alyvoms, silikoninėms alyvoms ir neorganinėms medžiagoms.Įvertinimas ir patikra:"gerai biologiškai skaidoma arba pašalinama" medžiaga yra apibrėžta a punkte. Pareiškėjas pateikia atitinkamus dokumentus, saugos duomenų lapus, bandymo protokolus ir (arba) deklaracijas, nurodydamas minėtuosius bandymo metodus ir jų rezultatus ir įrodydamas visų naudotų priedų arba paruošimo medžiagų atitiktį šiam kriterijui.c) Produktą sudarančioje mineralinėje alyvoje policiklinių aromatinių angliavandenilių (PAA) turi būti mažiau kaip 1,0 % masės.Įvertinimas ir patikra:pareiškėjas pateikia atitinkamus dokumentus, saugos duomenų lapus, produkto informacijos lapus arba deklaracijas, kuriose nurodytas policiklinių aromatinių angliavandenilių kiekis arba kurios patvirtina, kad nebuvo naudota produktų, turinčių mineralinės alyvos.11. Biocidiniai arba biostatiniai produktaia) Vežant arba saugant produktus ir jų pusgaminius neturi būti naudojama chlorofenolių (jų druskų ir esterių), PCB ir organoalavo junginių.Įvertinimas ir patikra:pareiškėjas pateikia deklaraciją dėl šių medžiagų arba junginių nenaudojimo verpalams, audiniams ir galutiniams produktams. Jei šiai deklaracijai reikia patikros, taikomas toks bandymo metodas ir slenkstis: tam tikrais atvejais ekstrahavimas, derivato gavimas su acetanhidridu, nustatymas kapiliarine dujų ir skysčių chromatografija su elektronų pagavos detekcija, ribinė vertė yra 0,05 ppm.b) Biocidiniai arba biostatiniai produktai nenaudojami gaminiams, jei jie išliktų aktyvūs esant naudojimo stadijai.Įvertinimas ir patikra:pareiškėjas pateikia deklaraciją dėl šių produktų nenaudojimo.12. Nuvalymas arba pigmentų pašalinimasSunkiųjų metalų druskų (išskyrus geležies druskas) arba formaldehido neturi būti naudojama valant arba šalinant pigmentus.Įvertinimas ir patikra:pareiškėjas pateikia deklaraciją dėl šių medžiagų nenaudojimo.13. Medžiagų pasunkinimasVerpalams arba audiniams pasunkinti neturi būti naudojama cerio junginių.Įvertinimas ir patikra:pareiškėjas pateikia deklaraciją dėl šių junginių nenaudojimo.14. Pagalbiniai chemikalaiAlkilfenoletoksilatai (APEO), linijiniai alkilbenzeno sulfonatai (LAS), bis(sukietintasis lajaus alkilas) dimetilamonio chloridas (DTDMAC), distearilo dimetilo amonio chloridas (DSDMAC), di(sukietintas lajus) dimetilo amonio chloridas (DHTDMAC), etileno diamino tetraacetatas (EDTA) ir dietileno triamino pentaacetatas (DTPA) neturi būti naudojami ir neturi būti bet kokio naudojamo preparato ar receptūros dalimi.Įvertinimas ir patikra:pareiškėjas pateikia deklaraciją dėl šių junginių nenaudojimo.15. Plovikliai, audinių minkštikliai ir kompleksadariaiKiekvienoje šlapiojo apdorojimo vietoje ne mažiau kaip 95 % naudojamų ploviklių, audinių minkštiklių ir kompleksadarių masės turi būti gerai biologiškai skaidomos arba būti pašalinamos nuotekų valymo įrenginiuose.Įvertinimas ir patikra:pakankamai gerai biologiškai skaidoma arba pašalinama medžiaga yra kaip apibrėžta prie kriterijaus, taikomo pluoštų ir verpalų pagalbinėms ir apdailos medžiagoms. Pareiškėjas pateikia atitinkamus dokumentus, saugos duomenų lapus, bandymo protokolus ir (arba) deklaracijas, nurodydamas minėtuosius bandymo metodus ir jų rezultatus ir įrodydamas visų naudotų ploviklių, audinių minkštiklių ir kompleksadarių atitiktį šiam kriterijui.16. BalikliaiPaprastai nuotekose su sumaišytomis balinimo priemonėmis išleidžiamų AHJ kiekis turi būti mažesnis kaip 40 mg C1/kg. Toliau išvardytais atvejais šis kiekis turi būti mažesnis kaip 100 mg C1/kg:- linui ir kitiems plaušiniams pluoštams,- medvilnei, kurios polimerizacijos laipsnis mažesnis kaip 1800 ir kuri skirta baltiems galutiniams produktams gaminti.Šis reikalavimas netaikomas gaminiams iš dirbtinio celiuliozės pluošto.Pareiškėjas pateikia deklaraciją dėl chlorintų baliklių nenaudojimo arba bandymo, kuris buvo atliktas taikant nurodytą metodą, protokolą: ISO 9562 arba prEN 1485.17. Dažų priemaišosNaudojamuose dažuose esančios joninės priemaišos neturi viršyti: Ag — 100 ppm; As — 50 ppm; Ba — 100 ppm; Cd — 20 ppm; Co — 500 ppm; Cr — 100 ppm; Cu — 250 ppm; Fe — 2500 ppm; Hg — 4 ppm; Mn — 1000 ppm; Ni — 200 ppm; Pb — 100 ppm; Se — 20 ppm; Sb — 50 ppm; Sn — 250 ppm; Zn — 1500 ppm.Į bet kurį metalą, kuris yra neatsiejama dažo molekulės dalis (pvz., metalų kompleksiniai dažai, tam tikri reaktyvieji dažai ir pan.), neatsižvelgiama vertinant atitiktį šioms vertėms, kurios skirtos tik priemaišoms.Pareiškėjas pateikia atitikties deklaraciją.18. Pigmentų priemaišosNaudojamuose pigmentuose esančios joninės priemaišos neturi viršyti: As — 50 ppm; Ba — 100 ppm; Cd — 50 ppm; Cr — 100 ppm; Hg — 25 ppm; Pb — 100 ppm; Se — 100 ppm; Sb — 250 ppm; Zn — 1000 ppm.Pareiškėjas pateikia atitikties deklaraciją.19. Kandikinis dažymas chromuKandikinis dažymas chromu draudžiamas.Pareiškėjas pateikia deklaraciją dėl medžiagos nenaudojimo.20. Metalų kompleksiniai dažaiKai naudojami metalų kompleksiniai dažai, kurių pagrindinė sudedamoji dalis yra varis, chromas arba nikelis:a) jeigu metalų kompleksiniai dažai, skirti celiuliozei dažyti, yra dažų recepto dalis, mažiau kaip 20 % kiekvieno iš naudotų (vykstant technologiniam procesui) metalų kompleksinių dažų išleidžiama į nuotekų valymo įrenginius (tiek gamykloje, tiek už jos ribų).Visiems kitiems dažymo procesams, kai metalų kompleksiniai dažai yra dažų recepto dalis, mažiau kaip 7 % kiekvieno iš naudotų (vykstant technologiniam procesui) metalų kompleksinių dažų išleidžiama į nuotekų valymo įrenginius (tiek gamykloje, tiek už jos ribų).Pareiškėjas pateikia deklaraciją dėl jų nenaudojimo arba dokumentus ir bandymo, kuris buvo atliktas taikant nurodytą metodą, protokolus: ISO 8288 variui, nikeliui; ISO 9174 arba prEN 1233 — chromui.b) Išleidžiamos į vandenį nuotekos po valymo neturi viršyti: Cu –75 mg/kg (pluoštas, verpalai arba audinys); Cr — 50 mg/kg; Ni — 75 mg/kg.Pareiškėjas pateikia deklaraciją dėl jų nenaudojimo arba dokumentus ir bandymo, kuris buvo atliktas taikant nurodytą metodą, protokolus: ISO 8288 variui, nikeliui; ISO 9174 arba prEN 1233 — chromui.21. AzodažikliaiNeturi būti naudojami azodažikliai, kurie gali prilipti prie bet kurio iš nurodytųjų aromatinių aminų:4-aminodifenilas | (92–67–1) |Benzidinas | (92–87–5) |4-chloro-o-toluidinas | (95–69–2) |2-naftilaminas | (91–59–8) |o-amino-azotoluenas | (97–56–3) |2-amino-4-nitrotoluolas | (99–55–8) |p-chloranilinas | (106–47–8) |2,4-diaminoanizolas | (615–05–4) |4,4'-diaminodifenilmetanas | (101–77–9) |3,3'-dichlorobenzidinas | (91–94–1) |3,3'-dimetoksibenzidinas | (119–90–4) |3,3'-dimetilbenzidinas | (119–93–7) |3,3'-dimetil-4,4'-diaminodifenilmetanas | (838–88–0) |p-kresidinas | (120–71–8) |4,4'-metilenas-bis-(chloranilinas) | (101–14–4) |4,4'-oksidianilinas | (101–80–4) |4,4'-tiodianilinas | (139–65–1) |o-toluidinas | (95–53–4) |2,4-diaminotoluenas | (95–80–7) |2,4,5-trimetilanilinas | (137–17–7) |4-aminoazobenzenas | (60–09–3) |o-anizidinas | (90–04–0) |Įvertinimas ir patikra:pareiškėjas pateikia deklaraciją dėl šių dažiklių nenaudojimo. Jei šiai deklaracijai reikia patikros, taikomas toks bandymo metodas ir slenkstis: vokiškas metodas B-82.02 arba prancūziškas metodas XP G 08-014, 30 ppm slenkstis. (Pastaba: gali būti gaunamos klaidingos teigiamos vertės dėl 4-aminoazobenzeno buvimo, todėl rekomenduojama pateikti patvirtinimą).22. Kancerogeniniai, mutageniniai arba toksiški reprodukcijai dažikliaia) Neturi būti naudojama šių dažiklių:C. I. Bazinis raudonasis 9C. I. Dispersinis mėlynasis 1C. I. Rūgštinis raudonasis 26C. I. Bazinis violetinis 14C. I. Bazinis oranžinis 11C. I. Tiesioginis juodasis 38C. I. Tiesioginis mėlynasis 6C. I. Tiesioginis raudonasis 28C. I. Dispersinis mėlynasis 3Įvertinimas ir patikra:pareiškėjas pateikia deklaraciją dėl šių dažiklių nenaudojimo.b) Draudžiama naudoti dažomąsias medžiagas arba dažų preparatus, kurių daugiau kaip 0,1 % masės sudaro medžiagos, kurioms priskiriamos arba, pateikus paraišką, gali būti priskirtos bet kurios iš šių rizikos frazių (arba jų deriniai):R40 (riboti įrodymai apie kancerogeninį poveikį),R45 (gali sukelti vėžį),R46 (gali sukelti paveldimus genetinius susirgimus),R49 (įkvėpus gali sukelti vėžį),R60 (gali pakenkti vaisingumui),R61 (gali pakenkti negimusiam kūdikiui),R62 (galima pakenkimo vaisingumui rizika),R63 (galima pakenkimo negimusiam kūdikiui rizika),R68 (galima negrįžtamo poveikio rizika),kaip nustatyta 1967 m. birželio 27 d. Tarybos direktyvoje 67/548/EEB dėl įstatymų ir kitų teisės aktų, reglamentuojančių pavojingų medžiagų klasifikavimą, pakavimą ir ženklinimą etiketėmis, suderinimo [2] ir jos vėlesniuose pakeitimuose.Įvertinimas ir patikra:pareiškėjas pateikia deklaraciją dėl šių dažiklių nenaudojimo.23. Potencialiai jaudrinantys dažikliaiIšvardytieji dažikliai gali būti naudojami tik tada, jeigu dažytų pluoštų, verpalų arba audinio atsparumas prakaitui (rūgštis ir šarmas) ne mažesnis kaip 4:C. I. Dispersinis mėlynasis 3 | C. I. 61505 |C. I. Dispersinis mėlynasis 7 | C. I. 62500 |C. I. Dispersinis mėlynasis 26 | C. I. 63305 |C. I. Dispersinis mėlynasis 35 | |C. I. Dispersinis mėlynasis 102 | |C. I. Dispersinis mėlynasis 106 | |C. I. Dispersinis mėlynasis 124 | |C. I. Dispersinis oranžinis 1 | C. I. 11080 |C. I. Dispersinis oranžinis 3 | C. I. 11005 |C. I. Dispersinis oranžinis 37 | |C. I. Dispersinis oranžinis 76 (anksčiau vadintas oranžiniu 37) | |C. I. Dispersinis raudonasis 1 | C. I. 11110 |C. I. Dispersinis raudonasis 11 | C. I. 62015 |C. I. Dispersinis raudonasis 17 | C. I. 11210 |C. I. Dispersinis geltonasis 1 | C. I. 10345 |C. I. Dispersinis geltonasis 9 | C. I. 10375 |C. I. Dispersinis geltonasis 39 | |C. I. Dispersinis geltonasis 49 | |Įvertinimas ir patikra:pareiškėjas pateikia deklaraciją dėl šių dažiklių nenaudojimo arba bandymo spalvos atsparumui nustatyti, kuris buvo atliktas taikant nurodytą metodą, protokolą: ISO 105-E04 (rūgštis ir šarmas, palyginimas su kelių pluoštų audiniu).24. Halogeninti poliesterio nešikliaiHalogenintų nešiklių neturi būti naudojama.Įvertinimas ir patikra:pareiškėjas pateikia deklaraciją dėl jų nenaudojimo.25. Marginimasa) Naudojamose marginimo pastose lakiųjų organinių junginių (LOJ: bet koks organinis junginys, kurio garų slėgis lygus 0,01 kPa arba didesnis, kai temperatūra lygi 293,15 K arba kurio atitinkamas lakumas priklauso nuo tam tikrų naudojimo sąlygų) neturi būti daugiau kaip 5 %.Įvertinimas ir patikra:pareiškėjas pateikia deklaraciją dėl marginimo nenaudojimo arba pateikia atitinkamus atitiktį įrodančius dokumentus ir atitikties deklaraciją.b) Neleidžiama marginti dažais, kurių pagrindinė sudedamoji dalis yra plastizolis.Įvertinimas ir patikra:pareiškėjas pateikia deklaraciją dėl marginimo nenaudojimo arba pateikia atitinkamus atitiktį įrodančius dokumentus ir atitikties deklaraciją.26. FormaldehidasLaisvojo ir iš dalies hidrolizuoto formaldehido kiekis pagamintame audinyje neturi viršyti 30 ppm gaminiams, kurie tiesiogiai liečiasi su oda, ir 300 ppm visiems kitiems gaminiams.Įvertinimas ir patikra:pareiškėjas pateikia deklaraciją dėl produktų, kuriuose yra formaldehido, nenaudojimo arba pateikia bandymo, kuris buvo atliktas taikant nurodytą metodą, protokolą: EN ISO 14184-1.27. Nuotekų išleidimas iš šlapiojo apdorojimo vietųa) ChDS kiekis, išreikštas metiniu vidurkiu, nuotekose iš šlapiojo apdorojimo vietų (išskyrus neplautos vilnos skalbimo ir linų mirkymo vietas), kai jos išleidžiamos į paviršinius vandenis po valymo (tiek gamykloje, tiek už jos ribų), turi būti mažesnis kaip 25 g/kg.Įvertinimas ir patikra:pareiškėjas pateikia išsamius dokumentus ir bandymo, kuris buvo atliktas taikant ISO 6060 metodą, protokolą, patvirtinantį atitiktį šiam kriterijui, kartu su atitikties deklaracija.b) Jeigu nuotekos yra valomos vietoje ir išleidžiamos tiesiai į paviršinius vandenis, jų pH taip pat turi būti nuo 6 iki 9 (išskyrus tuos atvejus, kai vandens, į kurį išleidžiama, pH yra už šio intervalo ribų), o temperatūra ne aukštesnė kaip 40 °C (išskyrus tuos atvejus, kai vandens, į kurį išleidžiama, temperatūra yra už šios ribos).Įvertinimas ir patikra:pareiškėjas pateikia išsamius dokumentus ir bandymo protokolus, patvirtinančius atitiktį šiam kriterijui, kartu su atitikties deklaracija.28. AntipirenaiDraudžiama naudoti antipirenines medžiagas arba preparatus, kurių sudėtyje daugiau kaip 0,1 % masės sudaro medžiagos, kurioms priskiriamos arba, pateikus paraišką, gali būti priskirtos bet kurios iš šių rizikos frazių (arba jų deriniai):R40 (riboti įrodymai apie kancerogeninį poveikį),R45 (gali sukelti vėžį),R46 (gali sukelti paveldimus genetinius susirgimus),R49 (įkvėpus gali sukelti vėžį),R50 (ypač toksiškos vandens organizmams),R51 (toksiškos vandens organizmams),R52 (kenksmingos vandens organizmams),R53 (gali turėti ilgalaikį žalingą poveikį akvatorijai),R60 (gali pakenkti vaisingumui),R61 (gali pakenkti negimusiam kūdikiui),R62 (galima pakenkimo vaisingumui rizika),R63 (galima pakenkimo negimusiam kūdikiui rizika),R68 (galima negrįžtamo poveikio rizika),kaip nustatyta Direktyvoje 67/548/EEB ir jos vėlesniuose pakeitimuose.Šis reikalavimas netaikomas antipirenams, kuriuos naudojant jų svarbiausios cheminės savybės pasikeičia taip, kad jų nebegalima klasifikuoti pagal išvardytąsias rizikos frazes, ir jeigu mažiau kaip 0,1 % antipireno ant apdorojamų verpalų arba audinio išlaiko tokį pavidalą, kurį jis turėjo prieš panaudojimą.Įvertinimas ir patikra:pareiškėjas pateikia deklaraciją dėl antipirenų nenaudojimo arba nurodo, kurie antipirenai buvo panaudoti ir pateikia dokumentus (pvz., saugos duomenų lapus) ir (arba) deklaracijas, patvirtinančias antipirenų atitiktį šiam kriterijui.29. Netraukioji apdailaHalogenintos susitraukimą mažinančios medžiagos arba preparatai turi būti naudojami tik vilnų sluoksnoms.Įvertinimas ir patikra:pareiškėjas pateikia deklaraciją dėl šių medžiagų nenaudojimo (nebent jos naudojamos vilnos sluoksnoms).30. Apdailos medžiagosDraudžiama naudoti apdailos medžiagas arba preparatus, kurių sudėtyje daugiau kaip 0,1 % masės sudaro medžiagos, kurioms priskiriamos arba, pateikus paraišką, gali būti priskirtos bet kurios iš šių rizikos frazių (arba jų deriniai):R40 (riboti įrodymai apie kancerogeninį poveikį),R45 (gali sukelti vėžį),R46 (gali sukelti paveldimus genetinius susirgimus),R49 (įkvėpus gali sukelti vėžį),R50 (ypač toksiškos vandens organizmams),R51 (toksiškos vandens organizmams),R52 (kenksmingos vandens organizmams),R53 (gali turėti ilgalaikį žalingą poveikį akvatorijai),R60 (gali pakenkti vaisingumui),R61 (gali pakenkti negimusiam kūdikiui),R62 (galima pakenkimo vaisingumui rizika),R63 (galima pakenkimo negimusiam kūdikiui rizika),R68 (galima negrįžtamo poveikio rizika),kaip nustatyta Direktyvoje 67/548/EEB ir jos vėlesniuose pakeitimuose.Įvertinimas ir patikra:pareiškėjas pateikia deklaraciją dėl apdailos medžiagų nenaudojimo arba nurodo, kurios apdailos medžiagos buvo panaudotos ir pateikia dokumentus (pvz., saugos duomenų lapus) ir (arba) deklaracijas, patvirtinančias apdailos medžiagų atitiktį šiam kriterijui.31. Užpildaia) Iš tekstilės pluoštų sudaryti užpildai atitinka tekstilės pluoštų kriterijus (Nr. 1-9) tam tikrais atvejais.b) Užpildai atitinka 11 kriterijų "Biocidiniai arba biostatiniai produktai" ir 26 kriterijų "Formaldehidas".c) Plovikliai ir kiti chemikalai, naudojami užpildams (pūkams, plunksnoms, natūraliems arba sintetiniams pluoštams) plauti, atitinka 14 kriterijų "Pagalbiniai chemikalai" ir 15 kriterijų "Plovikliai, audinių minkštikliai ir kompleksadariai".Įvertinimas ir patikra:kaip nurodyta prie atitinkamo kriterijaus.32. Dangos, laminatai ir membranosa) Iš poliuretano pagaminti produktai atitinka 3 kriterijaus a punktą dėl organoalavo ir 3 kriterijaus b punktą dėl aromatinių diizocianatų išmetimo į atmosferą.Įvertinimas ir patikra:kaip nurodyta prie atitinkamo kriterijaus.b) Iš poliesterio pagaminti produktai atitinka 8 kriterijaus a punktą dėl stibio kiekio ir 8 kriterijaus b punktą dėl LOJ išmetimo vykstant polimerizavimo procesui.Įvertinimas ir patikra:kaip nurodyta prie atitinkamo kriterijaus.c) Dangų, laminatų ir membranų gamybai draudžiama naudoti plastifikatorius arba tirpiklius, kuriems priskiriamos arba, pateikus paraišką, gali būti priskirtos bet kurios iš šių rizikos frazių (arba jų deriniai):R40 (riboti įrodymai apie kancerogeninį poveikį),R45 (gali sukelti vėžį),R46 (gali sukelti paveldimus genetinius susirgimus),R49 (įkvėpus gali sukelti vėžį),R50 (ypač toksiškos vandens organizmams),R51 (toksiškos vandens organizmams),R52 (kenksmingos vandens organizmams),R53 (gali turėti ilgalaikį žalingą poveikį akvatorijai),R60 (gali pakenkti vaisingumui),R61 (gali pakenkti negimusiam kūdikiui),R62 (galima pakenkimo vaisingumui rizika),R63 (galima pakenkimo negimusiam kūdikiui rizika),R68 (galima negrįžtamo poveikio rizika),kaip nustatyta Direktyvoje 67/548/EEB ir jos vėlesniuose pakeitimuose.Įvertinimas ir patikra:pareiškėjas pateikia deklaraciją dėl šių plastifikatorių arba tirpiklių nenaudojimo.33. Energijos ir vandens suvartojimasReikalaujama, kad pareiškėjas savo noru pateiktų išsamią informaciją apie vandens ir energijos suvartojimą tose gamybos vietose, kur verpiama, mezgama, audžiama ir apdirbama šlapiosios technologijos būdu.Įvertinimas ir patikra:reikalaujama, kad pareiškėjas savo noru pateiktų nurodytąją informaciją.TINKAMUMO NAUDOTI KRITERIJAIIšvardytieji kriterIJAI TAIKOMI DAŽYTIEMS VERPALAMS, PAGAMINTam audiniui (-iams) arba galutiniam produktui, atlikus atitinkamus bandymus.34. Dydžio pakitimai, atsirandantys skalbiant ir džiovinantInformacija apie dydžio pakitimus (%) nurodoma ant priežiūros etiketės ir ant pakuotės ir (arba) kitoje produkto informacijoje, jei jie didesni kaip:- 2 % (metmenų ir ataudų) užuolaidoms ir baldų audiniams, kuriuos galima skalbti ir nuimti,- 6 % (metmenų ir ataudų) kitiems austiems gaminiams,- 8 % (ilgio ir pločio) kitiems megztiems gaminiams,- 8 % (ilgio ir pločio) kilpiniams rankšluosčių gaminiams.Šis kriterijus netaikomas:- pluoštams arba verpalams,- gaminiams, turintiems aiškų arba lygiavertį ženklą "tik sausas valymas" (tiek, kiek įprasta tokius gaminius ženklinti),- baldų audiniams, kurių negalima nuimti ir plauti.Įvertinimas ir patikra:pareiškėjas pateikia bandymo, kuris buvo atliktas taikant nurodytą metodą, protokolą: ISO 5077 su tokiais pakeitimais: 3 kartus skalbiama ant gaminio nurodytoje temperatūroje, džiovinama po kiekvieno skalbimo ciklo elektriniame džiovintuve ant gaminio nurodytoje temperatūroje, jei nenurodytas kitoks džiovinimas, skalbimo užkrova (2 arba 4 kg), priklausomai nuo skalbimo simbolio. Jei viršijama kuri nors iš nurodytųjų ribų, pateikiama priežiūros etiketės ir pakuotės ir (arba) kitos produkto informacijos kopija.35. Spalvų atsparumas skalbimuiSpalvų atsparumas skalbimui turi būti ne mažesnis kaip 3-4 lygio spalvos pasikeitimui ir dėmių atsiradimui.Šis kriterijus netaikomas gaminiams, turintiems aiškų arba lygiavertį ženklą "tik sausas valymas" (tiek, kiek įprasta tokius gaminius ženklinti), baltiems gaminiams arba gaminiams, kurie nedažyti ir nemarginti, arba baldų audiniams, kurių negalima skalbti.Įvertinimas ir patikra:pareiškėjas pateikia bandymo, kuris buvo atliktas taikant nurodytą metodą, protokolą: ISO 105 C06 (vienas skalbimas ant gaminio nurodytoje temperatūroje su peroksoborato milteliais).36. Spalvų atsparumas prakaitui (rūgštis, šarmas)Spalvų atsparumas prakaitui (rūgštis, šarmas) turi būti ne mažesnis kaip 3-4 lygio (spalvos pasikeitimas ir dėmių atsiradimas).Nepaisant to, 3 lygis leistinas, jeigu audiniai yra dažyti tamsiomis spalvomis (standartinis gylis > 1/1) ir yra pagaminti iš regeneruotos vilnos arba iš mišinio, turinčio daugiau kaip 20 % šilko.Šis kriterijus netaikomas baltiems gaminiams, nedažytiems ir nemargintiems gaminiams, baldų audiniams arba užuolaidoms ir panašiems vidaus apdailai skirtiems tekstilės gaminiams.Įvertinimas ir patikra:pareiškėjas pateikia bandymo, kuris buvo atliktas taikant nurodytą metodą, protokolą: ISO 105 E04 (rūgštis ir šarmas, palyginama su daugiapluoščiu audiniu).37. Spalvų atsparumas šlapiajam kočiojimuiSpalvų atsparumas šlapiajam kočiojimui turi būti ne mažesnis kaip 2-3 lygio. Nepaisant to, 2 lygis leistinas indigu dažytiems medvilniniams audiniams.Šis kriterijus netaikomas baltiems gaminiams, nedažytiems ir nemargintiems gaminiams.Įvertinimas ir patikra:pareiškėjas pateikia bandymo, kuris buvo atliktas taikant nurodytą metodą, protokolą: ISO 105 X12.38. Spalvų atsparumas sausajam kočiojimuiSpalvų patvarumas sausajam kočiojimui turi būti ne mažesnis kaip 4 lygio.Nepaisant to, 3-4 lygis leistinas indigu dažytiems medvilniniams audiniams.Šis kriterijus netaikomas baltiems gaminiams, nedažytiems ir nemargintiems gaminiams arba užuolaidoms ir panašiems vidaus apdailai skirtiems tekstilės gaminiams.Įvertinimas ir patikra:pareiškėjas pateikia bandymo protokolus, naudodamas nurodytą bandymo metodą: ISO 105 X12.39. Spalvų atsparumas šviesaiBaldams, užuolaidoms arba apmušalams skirtiems audiniams spalvų atsparumas šviesai turi būti ne mažesnis kaip 5 lygio. Visų kitų gaminių spalvos atsparumas šviesai yra ne mažesnis kaip 4 lygio.Nepaisant to, 4 lygis leistinas, kai baldams, užuolaidoms arba apmušalams skirti audiniai yra dažyti šviesiomis spalvomis (standartinis gylis < 1/12) ir pagaminti iš ne mažiau kaip 20 % vilnos ar kitokio keratininio pluošto, šilko, drobės ar kitokio plaušinio pluošto.Šis reikalavimas netaikomas čiužinių apvalkalams, čiužinių apsaugoms arba apatiniams baltiniams.Įvertinimas ir patikra:pareiškėjas pateikia bandymo, kuris buvo atliktas taikant nurodytą metodą, protokolą:ISO 105 B02.40. Ekologiniame ženkle nurodoma informacijaEkologinio ženklo 2 langelyje nurodomas toks tekstas:- mažesnė vandens tarša,- apribotas kenksmingų medžiagų kiekis,- taikoma visai gamybos grandinei.Įvertinimas ir patikra:pareiškėjas pateikia gaminio pakuotės su ženklu pavyzdį kartu su šio kriterijaus atitikties deklaracija.[1] OL L 198, 1991 7 22, p. 1.[2] OL L 196, 1967 8 16, p. 1.--------------------------------------------------